ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041598

ขอความช่วยเหลือจัดสรรเจ้าหน้าที่ลงพื้นที่จับแมวจรจัดและนำออกจากพื้นที่ บริเวณ ซอยวัดประชาระบือธรรม 2 แขวง ถนนนครไชยศรี เขตดุสิต กรุงเทพมหานคร เนื่องจากผู้ร้องแจ้งว่าภายในซอยวัดประชาระบือธรรมฯ  พบว่าจะมีแมวจรจัดเข้ามาอาศัยอยู่ตั้งแต่ปากซอยฯ บริเวณร้านสะดวกซื้อเซเว่น-อีเลฟเว่น ยาวไปจนถึงทาวน์เฮ้าส์หลังร้านสะดวกซื้อเซเว่น-อีเลฟเว่น จากเดิมพบว่าภายในซอยฯ จะมีแมวจรจัดสีดำ จำนวน 2 ตัว เข้ามาอาศัยอยู่ แต่ปัจจุบันพบว่าจะมีแมวจรจัด สีเทาลายเสือ เข้ามาอาศัยในพื้นที่ฯ เพิ่มอีก 2 ตัว รวมเป็น 4 ตัว โดยแมวจรจัดมีการขับถ่ายมูลเกลื่อนกลาดบนถนน เมื่อประชาชนสัญจรผ่าน มีการเหยียบมูลของแมว เมื่อนำรถเข้าไปในบ้าน ทำให้ส่งกลิ่นเหม็นรบกวน สร้างความเดือดร้อนให้แก่ผู้ร้องและประชาชนในพื้นที่ฯเป็นอย่างมาก ประสบปัญหามาเป็นระยะเวลาประมาณ 1 ปีแล้ว เบื้องต้นแจ้งเรื่องไปยังสำนักงานเขตฯ แล้วทางหน่วยงานแจ้งว่า หากประชาชนติดต่อเข้ามาแจ้งเรื่องเพียงรายเดียวไม่สามารถดำเนินการได้ และหากจะให้เข้าทำแก้ไขปัญหาจะต้องทำการจับแมวให้เจ้าหน้าที่ (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องช่วยเหลือจัดสรรเจ้าหน้าที่ลงพื้นที่จับแมวจรจัดและนำออกจากพื้นที่ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata